Trans-Siperian juna

250px|thumb|Moskova-Vladivostok reitin Rossija-juna asemalla. Trans-Siperian juna kulkee Moskovasta Vladivostokiin tai Pekingiin. Nimi ei tarkoita mitään yhtä tiettyä junaa tai vuoroa, vaan lähinnä näitä kolmea eri junayhteyttä:


 * varsinainen Trans-Siperian rata on yli 9000 kilometriä pitkä ratayhteys ja kulkee Moskovasta Vladivostokiin Venäjän maaperällä.
 * Trans-Mongolian rata haarautuu edellisestä Irkutskin jälkeen ja kääntyy kohti Pekingiä kulkien Ulan Batorin kautta.
 * Trans-Mantsurian rata on harvemmin kuljettu reitti Siperian halki Kiinaan, jossa rata kuljettaa Mantsurian läpi Pekingiin.

Reitti
Matkan alkuosa on sama, kuljit mitä tahansa kolmesta reitistä. (Suluissa olevat ajat ovat Rossija-junalla kuluvia aikoja Moskovasta määränpäähän.)
 * 0 km (0 t)   Moskova (Москва)
 * 440 km Nižni Novgorod (Нижний Новгород)
 * 960 km Kirov (Киров, tunnetaan myös nimellä Vjatka, Вятка)
 * 1440 km (20 t) Perm (Пермь)
 * 1820 km (26 t) Jekaterinburg (Екатеринбург)
 * 2140 km Tjumen (Тюмень)
 * 2710 km Omsk (Омск)
 * 3340 km Novosibirsk (Новосибирск)
 * 4100 km (58 t) Krasnojarsk (Красноярск)
 * 5190 km (76 t) Irkutsk (Иркутск)
 * 5310 km Sljudjanka (Слюдянка)
 * 5640 km (83 t) Ulan Ude (Улан-Удэ)

Tämän jälkeen rata haarautuu kohti Mongoliaa pääradan jatkaessa itään.

Trans-Siperia
thumb|Tästä se alkaa tai tähän se päättyy: 9288 km Moskovaan. Trans-Siperian radan viimeinen kilometripylväs Vladivostokin rautatieasemalla.
 * 6199 km (93 t) Tšita (Чита)
 * 7306 km Skovorodino (Сковородино)
 * 7815 km Svobodny (Свободный)
 * 8198 km Obluchye (Облучье)
 * 8351 km Birobidžan (Биробиджан)
 * 8521 km (133 t) Habarovsk (Хабаровск)
 * 9289 km (146 t) Vladivostok (Владивосток)

Trans-Mongolia

 * 5895 km Naushki (Наушки)
 * 5925 km Sühbaatar (Сүхбаатар)
 * 6304 km Ulan Bator (Ulaanbaatar, Улаанбаатар)
 * 7013 km Zamiin Uud (Dzamyn Ude, Дзамын Уде)
 * 7023 km Erlian (二连)
 * 7483 km Datong (大同)
 * 7865 km Peking (北京)

Trans-Mantsuria

 * 6199 km Tšita (Чита)
 * 6661 km Zabaikalsk (Забайкальск)
 * 6678 km Manzhouli (满洲里)
 * 7613 km Harbin (哈尔滨)
 * 7855 km Changchun (长春)
 * 8160 km Shenyang (沈阳)
 * 8868 km Tianjin (天津)
 * 9001 km Peking (北京)

Muut kohteet

 * Baikal-järvi

Tule
Sekä Venäjälle, Mongoliaan että Kiinaan tarvitaan viisumi. Tarkemmat tiedot viisumiasioista löydät kunkin maan sivulta. Kolmen viisumin hakemisessa kestää aikansa, joten ole ajoissa liikkeellä, ellet sitten halua maksaa pikakäsittelystä.

Junalla
Mikäli lähdet matkaan Moskovasta, on juna Helsingistä Moskovaan ehdottomasti tyylikkäin vaihtoehto. Tolstoi-juna lähtee Helsingistä illan suussa ja on perillä aamulla. Lippu maksaa noin 90-350 euroa luokasta riippuen. Junaan myydään vain makuupaikkoja. Moskovan päässä junat saapuvat Leningradskaja-asemalle, kun taas Siperian junat lähtevät viereiseltä Jaroslavskaja-asemalta (lähin metroasema Komsomolskaja, Комсомо́льская).

Vähemmän romanttinen mutta melko lailla halvempi optio on matkustaa Pietariin venäläisellä bussifirmalla (n. 30 €) ja sieltä junalla Moskovaan (n. 20-30 €).

Lentokoneella
Finnair sekä Aeroflot lentävät Moskovaan useamman kerran päivässä, mutta yhdensuuntaiset liput voivat olla yllättävänkin kalliita. Useimmat matkailijat haluavat kuitenkin tehdä joko meno- tai paluumatkan lentäen, vaikka junamatka molempiin suuntiin eri reittiä tai toisella kerralla pysähdellen on myös hyvä vaihtoehto. Nuorten ja opiskelijoiden kannattaa kysellä yhden suuntaisia opiskelijalippuja vaikkapa Kilroy Travelsilta.

Junat
thumb|Juna 6 kaarteessa jossain Permin ja Omskin välillä.

Venäjän ja Kiinan välillä liikennöi sekä venäläisiä että kiinalaisia junia. Trans-Siperian reitillä kulkee luonnollisesti vain venäläinen juna. Junien aikatauluja voi tarkastella englanninkieliseltä aikatauluhakusivulta käyttämällä junan numeroa, tai Venäjän rautateiden sivulta. Jälkimmäinen sivu on vain venäjäksi, mutta siellä on myös hintatietoja ja jäljellä olevien paikkojen määrä. Kirjoita tai kopioi vasemmalla oleviin laatikoihin lähtöpaikka ja määränpää, ja valitse päivä.

Moskovasta

 * Juna 2 (Rossija) Vladivostokiin joka toinen päivä
 * Juna 4 (kiinalainen juna) Pekingiin Ulan Batorin kautta tiistaisin
 * Juna 6 Ulan Batoriin keskiviikkoisin ja torstaisin
 * Juna 10 (Baikal) Irkutskiin joka toinen päivä
 * Juna 20 (Vostok) Pekingiin Trans-Mantsurian reittiä perjantaisin

Moskovaan

 * Juna 1 (Rossija) Vladivostokista joka toinen päivä
 * Juna 3 (kiinalainen juna) Pekingistä Ulan Batorin kautta keskiviikkoisin
 * Juna 5 Ulan Batorista tiistaisin ja perjantaisin
 * Juna 9 (Baikal) Irkutskista joka toinen päivä
 * Juna 19 (Vostok) Pekingistä Trans-Mantsurian reittiä lauantaisin

Liput
Halvimmalla liput saa, kun ostaa ne vasta Venäjältä. Helpointa taas lienee kävellä VR:n tiskille ja varata liput sieltä. Venäjän sisäisiä lippuja saa suoraan VR:ltä, mutta Venäjältä Mongoliaan tai Kiinaan kulkeviin juniin voi vain varata liput 40 euron varausmaksua vastaan. Liput voi sitten noutaa Venäjällä varausvahvistusta vastaan. Jotkut matkatoimistot myyvät myös lippuja juniin, esimerkiksi Russian Tours-Lähialuematkat (Vuorimiehenkatu 3, Helsinki puh 09-66895730), Traveller Oy (Kasarmikatu 26, Helsinki puh 09-660002) tai Rent Line Helsingissä (Kolmas linja 17, puh. 09-870 1543).

Venäjällä junalippuja voi ostaa vain 45 päivää ennen junan lähtöä, eikä lippuja ole myynnissä kaikilla asemilla kaikkiin juniin. Erityisen hankalaa on ostaa etukäteen lippua junaan, johon nouset joltain muulta kuin junan varsinaiselta lähtöasemalta.

Esimerkiksi halutessasi lipun junaan Moskova-Vladivostok vain välille Irkutsk-Vladivostok voi ainoaksi vaihtoehdoksi jäädä luottaa onneen ja ostaa lippu vasta Irkutskista. Pietarissa tai Moskovassa ei välttämättä voida myydä kyseistä lippua, vaikka juna olisi täysin tyhjä. Samoin ulkomaiseen myyntiin on varattu vain pieni osa lipuista. Eli sama juna johon VR:llä ei ole enää lippuja myydä voi olla käytännössä puolityhjä.

Lippujen hinnat tuntuvat elävän (lue: nousevan) melko lailla, joten parempi tarkistaa viimeisin tieto ennen lähtöä. Reitistä ja luokasta riippuen hinnat pyörivät 100-500 euron haitarissa. Kaikissa kansainvälisissä junissa ei ole 3. luokkaa.

Puhu
Kannattaa opetella edes pari sanaa venäjää sekä kyrilliset kirjaimet. Jos kirjaimet eivät ole tuttuja jo ennalta, on junassa ainakin aikaa opetella. Myös pienellä taskusanakirjalla saa aikaan pitkiä keskusteluita moninaisista aiheista, jopa ilman minkäänlaista kielitaitoa.

Syö

 * Venäläisessä ravintolavaunussa tarjoillaan perusvenäläistä ruokaa, kuten vaikkapa seljankaa, blinejä, kanankoipia tai porsaanleikettä. Hinnat pyörivät 150 ruplan hujakoilla, mikä on paikallisittain kallista, joten yleensä vaunuun ei kerry väkeä ruuhkaksi asti. Näinollen vaunu on hyvä paikka tavata muita ulkomaisia matkaajia. Ravintolavaunu noudattaa aina paikallista aikaa, vaikka junan aikataulu onkin Venäjän puolella aina Moskovan ajassa.
 * Ravintolavaunu vaihdetaan aina valtioiden rajalla, joten Mongoliassa junassa on mongolialainen ravintolavaunu ja Kiinassa kiinalainen. Valikoimat ovat hieman erilaisia, mutta hintataso kutakuinkin samaa tasoa.
 * Juna pysähtyy joka päivä muutaman kerran pidemmäksi ajaksi (20-30 min.), jolloin ehtii täydentää ruokavarastojaan. Joillakin asemilla ja seisakkeilla paikalliset asukkaat tulevat tarjoamaan erilaista ruokaa, juomaa ja muuta tavaraa hyvinkin edullisesti. Erityisesti Baikalin rannoilla olevilta asemilta saa erinomaista savukalaa. Tarjonta suppenee mitä idemmäksi mennään, joten varsinkin itäänpäin matkustaessa kannattaa ostaa vähän ylimääräistä, jottei viimeisenä päivänä näänny.
 * Käytännössä joka asemalla on useampia kioskeja, joista voi täydentää eväsvarastoaan. Tarjolla on mm. karkkia, nuudeleita, juotavaa, marjoja, leipiä, vihanneksia, hedelmiä, kuivattua lihaa ja toisinaan kokonaisia aterioita. Hinnat ovat lähinnä muodollisuus.
 * Omia eväitäkin junassa voi syödä. Esimerkiksi nuudelikeittoja tai puuroja on helppo laittaa, sillä kiehuvaa vettä on jatkuvasti tarjolla. Nuudelia saa käytännössä jokaiselta asemalta, joten sitä on turha raahata kotoa mukaan. Kertapakkauksissa olevat puurot sen sijaan ovat hyvä aamupala, eivätkä paina paljoa. Kannattaa ottaa mukaan omat ruokailuvälineet, esim. haarukka tai puikot ja muki, josta voi myös syödä. Pikaperunamuuseissa ja joissain nuudeleissa tulee astia mukana, mutta harvemmin aterimia.
 * Jos hyttikavereinasi on venäläisiä, tarjoavat he helposti omia eväitään myös sinulle. Kieltäytyminen on epäkohteliasta, ja vastavuoroisesti sinun tulisi tarjota omiakin eväitäsi heille. Tästä tosin he voivat kieltäytyä, sillä pitävät sinua vieraanaan.

Juo

 * Joka vaunussa on oma samovaari, josta saa kuumaa vettä. Asemilta voi ostaa pullotettua juomavettä.
 * Vodkan juomista voi halutessaan välttää, joskin sitä on saatavilla ravintolavaunussa.

Nuku

 * 1. luokka
 * 2. luokka (Kupe, Купе) Neljän hengen hytti.
 * 3. luokka (Platzkart, Плацкарт) Vaunussa ei ole erillisiä hyttejä tai ovia, mutta loošit on erotettu toisistaan väliseinällä. Yhdessä loošissa on käytävän toisella puolella kaksi sänkyä pitkittäin päällekkäin, ja toisella puolella neljä sänkyä poikittain (kuten makuuvaunuissa yleensä). Lakanoiden vuokra ei kuulu lipun hintaan, mutta niistä voi maksaa junassakin, jos ei osaa tarpeeksi venäjää pyytääkseen lakanallisia paikkoja. Päivisin alasängyillä yleensä istutaan, mutta yläsänkyläisten kannattaa varautua myös olemaan sängyssään, jos alasänkyläinen haluaa nukkua. Valot sammuvat ja syttyvät paikallisen ajan mukaan, eli aikaeroon on helppo totutella. Matkustajat kuitenkin elävät eri rytmeissä, joten herkkäunisen kannattaa ottaa mukaan korvatulpat. Yläsänkyyn ei ole tikkaita, vaan pelkkä astinlauta. Vaunussa on muutama pistorasia, mutta ne ovat usein varattuja. Halpa ja mukava, paras tapa tavata paikallisia.

Pysy turvassa
Junat ovat melko turvallisia. Useimpien hyttien ovet ovat tuplalukollisia eikä sisäpuolen salpaa saa ulkoa auki, ja vaunujen ulko-ovet lukitaan öisin. Avoimessa vaunuosastossa taas muut matkustajat tuovat turvaa. Hyteissä matkatavarat voi säilöä alapunkan alle, jolloin niihin ei pääse käsiksi nostamatta koko sänkyä. Platzkart-paikoissa sängynalunen on avoin, mutta yläsänkyjen yläpuolelta on vaikeaa viedä tavaroita nukkujan huomaamatta.

Jatka matkaa

 * Pekingista voi jatkaa junalla Kiinan halki Vietnamin puolelle Ho Chi Minhiin (Saigon) asti. Kambodzan halki junalla ei pääse, mutta Thaimaan puolelta voi taas jatkaa Malesian kautta Singaporeen asti.
 * Vladivostokista voi jatkaa laivalla Japaniin ja Etelä-Koreaan. Lisäksi Vladivostokista voi jatkaa Vladivostok Avian -lennoilla ainakin Kamchatkaan, Tokioon, Pekingiin, Sahalinin saarelle ja Bangkokiin.

Siperian_rata Transsibirische Eisenbahn Trans-Siberian Railway Transsibérien Kolej Transsyberyjska 西伯利亚铁路